hu en es hu en en en hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh kn fr kn hu hu hu hu hu ja hu ru kn hu hu hu hu hu ru en kn hu hu hu hu ja ru kn ru en en en en kn hu hu hu hu hu en
Tartottam tőle de most mégis belekezdek ebbe a cikksorozatba, egyrészről már a különböző
példákban bemutatásra kerültek a programozási alapok, másrészről mások már foglalkoznak
az alap programozás bemutatásával így újat igazán nem tudok mutatni.
Kezdjük az elején. Milyen technikai eszközök szükségesek a kezdéshez?
Egy Arduino alaplap(lehetőleg Uno, de más is megfelel),
egy usb kábel amivel rácsatlakoztatjuk az Arduinot a PC-nkre,
egy dugdosós próbapanel amin megépíthetjük alapkapcsolásainkat,
összekötő vezetékek amik segítségével az Arduinot és a próbapanel alkatrészeit csatlakoztathatjuk,
néhány Led a kimenetek visszajelzéséhez,
néhány 220-370ohmos ellenállás a ledek áramkorlátozásához,
pár darab 10kohmos felhúzó ellenállás a nyomógombokhoz,
egy 10kohmos poti az analóg bemenet teszteléséhez.
Milyen szoftveres eszköz szükséges?
Az Arduino programozást az Arduino IDE-n keresztül végezzük, ez egy integrált fejlesztői környezet ami az arduino programok készítésében, fejlesztésében illetve a PC-ről az Arduinoravaló átvitelben segít.
Az IDE letölthető: http://arduino.cc/en/pmwiki.php?n=Main/Software
Töltsük le a megfelelő változatot, csomagoljuk ki majd telepítsük.
Megnyitásnál először az adott eszközt állítsuk be az IDE-be:
Második lépés a kimeneti soros port beállítása:
Ez IDE verziónként más lehet, ha nem aktív a „soros port” menüpont akkor csatlakoztassuk usb
kábelen keresztül az Arduinonkat, a gép telepíti az illesztő szoftverét, majd újra indítva az IDE-t
már be állíthatjuk a kimenő portot. (ez nálam a COM3-as de nem is ad föl más lehetőséget, persze
ez mindenkinél egyedi.) Feltöltésnél esetlegesen előfordulhat hogy egyes progik megváltoztatják
a soros portot, ezt abból a legkönnyebb kiszúrni, hogy fordítás megtörténik hibátlanul, de a feltöltés
hibajelzéssel leáll. Ekkor csak vissza kell állítani a megfelelő soros port kimenetet.
Még az IDE kezelésével kapcsolatban van két nagyon fontos gomb a kezelő felületen:
Az „Ellenőrzéssel” leellenőrizhetjük programunk helyességét, a „Feltöltéssel” pedig továbbíthatjuk a csatlakoztatott Arduinora.
Lássuk a programozási nyelvet. Az Arduino nyelv egy C++ alapú nyelv, kisebb nagyobb módosításokkal. Maga a program függvényekből tevődik össze ami itt így néz ki:
A setup() függvény tartalmazza a változók, konstansok deklarálását, kezdőbeállításokat. Csak egyszer hajtódik végre a program futása közben.
A loop() függvény a program törzse ez mindaddig végrehajtódik amíg le nem áll a program futása.
A void jelentése üres, a függvénynek nincs visszatérési értéke, de erről majd később.
A függvény törzsét(a végrehajtandó utasításokat) mindig kapcsos zárójelek közé tesszük.
Nézzünk példát a setup()-ra:
//inicializáljuk(beállítjuk) a 13. lábat kimenetnek.
Itt az arduino13. lábát beállítjuk kimenetnek a pinMode() utasítással. A zárójeleken belül az első
szám vagy változó a digitális lábat jelöli ez 0-13 között, a második egy állandó ami vagy
„OUTPUT” vagy „INPUT” lehet használattól függően.
Az inicializálás mindig értékadás, beállítás.
Nézzük a loop() függvényt:
A digitalWrite() utasítás az adott kimenetet állítja be, ez első érték mindig a kimenet azonosítása,
a második állandó itt is két értéket vehet fel, „HIGH” bekapcsolva vagyis 5V kiadva a kimenetre,
vagy „LOW” kimenet kikapcsolva, 0V.
Most nézzük meg az első programunkat amit már persze tárgyaltunk egy korábbi cikkben:
Ez a Blink nevű progi ami a 13. kimenet beépített led-jét villogtatja. A digitalWrite-ot megbeszéltük
már egyedül a delay() utasítás okozhat némi gondot, jelentése késleltetés, tehát késlelteti a program
futását az értékeként megadott ezredmásodpercig(1000ezredmásodperc = 1másodperc).
A loop függvény folyamatosan végrehajtódik míg le nem állijuk futását.
Megszületett első programunk, a továbbiakra már következő cikkekben kerül sor.
Homepage | contact | html | css | © 2007 Anyone | Design by www.mitchinson.net | This work is licensed under a Creative Commons Attribution 3.0 License